Source: http://docplayer.hu/46269517-V-e-g-z-e-s-t-i-n-d-o-k-o-l-a-s.html
Timestamp: 2017-11-22 03:59:44+00:00

Document:
1 A bíróság a dr. B. M. Ügyvédi Iroda (...) által képviselt G.A. (...) kérelmezőnek, dr. Cserny Ákos elnök által képviselt Fővárosi Választási Bizottság (1052 Budapest, Városház utca 9-11.) kérelmezett ellen, választási ügyben hozott határozat bírósági felülvizsgálata iránt indított nemperes eljárásában meghozta az alábbi v é g z é s t : A bíróság a kérelmezett 253/2010. (X.7.) FVB számú határozatát az elsőfokú határozatra is kiterjedően megváltoztatja, és a október 3. napján megtartott helyi önkormányzati képviselők és polgármesterek évi általános választásán, a Budapest XI. kerület 11. számú egyéni választókerületi választás eredményét az alábbiak szerint állapítja meg: Sz.K.G.-nak, a Fidesz- Magyar Polgári Szövetség-Kereszténydemokrata Néppárt jelölőszervezet képviselőjelöltjének és G.A.-nak, a Magyar Szocialista Párt képviselőjelöltjének a szavazatszáma egyenlő. Az eljárási illeték az állam terhén marad. A végzés ellen jogorvoslatnak nincs helye. I n d o k o l á s Budapest Főváros XI. kerületének Helyi Választási Bizottsága (a továbbiakban: HVB) a 276/HVB/2010/X.04./ számú határozatával megállapította a október 3. napján megtartott helyi önkormányzati képviselői és polgármesteri választás Budapest XI. kerületi 11. számú egyéni választókerületi választásának eredményét. A határozat értelmében a legtöbb érvényes szavazat megszerzésével Sz.K.G., a Fidesz-Magyar Polgári Szövetség és a Kereszténydemokrata Néppárt közös jelöltje lett a képviselő. A HVB döntésének indokolásában kifejtette, hogy a Budapest 11. számú egyéni választókerületben működő szavazatszámláló bizottságok által kiállított szavazóköri jegyzőkönyvek alapján a szavazatok összesítése után megállapította, hogy Sz.K.G érvényes szavazatot kapott, mely a legtöbb a jelöltek között. A Budapest XI. kerületi 11. számú egyéni választókerületi választás során a 68. számú szavazóköri jegyzőkönyv értelmében az egyéni választókerületi képviselő-választáson E.É.T., a Jobbik Magyarországért Mozgalom jelöltje 35 érvényes szavazatot, a kérelmező, a Magyar Szocialista Párt jelöltje 149 érvényes szavazatot, K.G.V., a Lehet Más a Politika jelöltje 34 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 192 érvényes szavazatot kapott, az érvénytelen szavazólapok száma: 15. A Budapest XI. kerület 11. számú egyéni választókerületi választás során a 69. számú szavazóköri jegyzőkönyv értelmében az egyéni választókerületi képviselő-választáson E.É.T., a Jobbik Magyarországért Mozgalom jelöltje 20 érvényes szavazatot, a kérelmező, a Magyar Szocialista Párt jelöltje 114 érvényes szavazatot, K.G.V., a Lehet Más a Politika jelöltje 16 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 116 érvényes szavazatot kapott, az érvénytelen szavazólapok száma: 13. A 69. számú szavazókörben az urnában levő szavazólapok száma a jegyzőkönyv értelmében eggyel meghaladta a szavazóként megjelent választópolgárok számát 1
2 A Budapest XI. kerület 11. számú egyéni választókerületi választás során a 70. számú szavazóköri jegyzőkönyv értelmében az egyéni választókerületi képviselő-választáson E.É.T., a Jobbik Magyarországért Mozgalom jelöltje 23 érvényes szavazatot, a kérelmező, a Magyar Szocialista Párt jelöltje 191 érvényes szavazatot, K.G.V., a Lehet Más a Politika jelöltje 25 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 178 érvényes szavazatot kapott, az érvénytelen szavazólapok száma: 14. A Budapest XI. kerület 11. számú egyéni választókerületben a szavazatszámláló bizottságok által kiállított szavazóköri jegyzőkönyvek alapján a szavatok összesítése után az egyéni választókerületi képviselő-választás eredményéről készült jegyzőkönyve értelmében E.É.T., a Jobbik Magyarországért Mozgalom jelöltje 216 érvényes szavazatot, a kérelmező, a Magyar Szocialista Párt jelöltje 1142 érvényes szavazatot, K.G.V., a Lehet Más a Politika jelöltje 226 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 1144 érvényes szavazatot kapott. A kérelmező fellebbezése folytán eljárt kérelmezett 253/2010. (X.7.) FVB számú határozatával az elsőfokú határozatot helybenhagyta. Határozatának indokolásában utalt arra, hogy a kérelmező fellebbezése csupán az állításait tartalmazza, amelyek szerint a 68., 69. és 70. számú szavazatszámláló bizottságok megsértették a kérelmező által a fellebbezésében hivatkozott, a választási eljárásról szóló évi C. törvény (a továbbiakban: Ve.) rendelkezéseit, állításainak alátámasztására azonban a kérelmező fellebbezésében semmiféle bizonyítékra nem hivatkozott, és nem közölte azt sem, hogy a 68. és a 70. számú szavazókörben miért kevesebb Sz.K.G. érvényes szavazatainak száma 2-vel, illetve 3-mal, és miért érvényesek egyes szavazólapok az érvénytelennek minősítettek közül a 68. és a 69. számú szavazókörben. A kérelmezett határozatának indokolásában utalt arra, hogy megvizsgálta a 68., 69. és 70. számú szavazatszámláló bizottságok szavazóköri jegyzőkönyveit, és azokból - a kérelmező fellebbezésben foglaltakkal egyezően - az volt megállapítható, hogy a 68. számú Szavazatszámláló Bizottság valóban talált 15 érvénytelen szavazólapot, a 69. számú szavazókörben az urnában levő szavazólapok száma eggyel valóban meghaladta a szavazóként megjelent választópolgárok számát, itt az érvénytelen szavazólapok száma 7, a 70. számú számú szavazókörben 12 érvénytelen szavazólapot találtak 6 hiányzó szavazólap mellett. A kérelmezett határozata indokolásának értelmében azonban ezen tények csak annyit bizonyítanak, hogy az érintett szavazatszámláló bizottságok a felismert törvénysértéseket rögzítették és azt helyesen kezelték, arra azonban sehogyan sem utalnak, hogy az érintett szavazatszámláló bizottságok törvénysértést követtek volna el a szavazóköri eredmény megállapítása során, sőt éppen a mások által elkövetett törvénysértésekhez fűződő jogkövetkezmények megfelelő alkalmazását mutatják. Indokolásában kifejtette, hogy a fellebbezésben előadottak, valamint a 68., 69. és 70. számú Szavazatszámláló Bizottságok szavazóköri jegyzőkönyvei a kérelmezői fellebbezés állításait nem bizonyítják, de még csak nem is valószínűsítik, melyre tekintettel a szavazatok újraszámlálására nem volt szükség, önmagában pedig az, hogy csekély a különbség a két legtöbb szavazatot kapott jelölt szavazatszámai között, nem ad lehetőséget a szavazatok újraszámlálására. A kérelmező bírósági felülvizsgálat iránti kérelmet nyújtott be a bíróságra, melyben kérte a kérelmezetti határozat megváltoztatását és ezzel a Budapest Főváros XI. kerület Helyi Választási Bizottság október 4. napján kelt 276/HVB számú 11. számú választókerület 2
3 eredményét megállapító határozatát, valamint a Szavazatszámláló Bizottság 68., 69. és 70. számú szavazóköri eredményét megállapító döntéseit, a szavazatok újraszámlálása alapján, a kérelmezett megváltozott tartalmú határozatával módosítani. Kérelmének indokolásában előadta, hogy a választás során az alábbi törvénysértések történtek: - A 68. számú szavazókörben a megállapított 15 érvénytelen szavazólap helyett csak 14 érvénytelen, illetve Sz.K.G. jelölt érvényes szavazatainak száma 192 helyett csak A 69. számú szavazókörben az urnában levő szavazólapok száma eggyel meghaladta a szavazóként megjelent választópolgárok számát, valamint az érvénytelen szavazólapok száma a megállapított 13 helyett csak A 70. számú szavazókörben Sz.K.G. jelölt megállapított érvényes szavazatainak száma 178 helyett csak 175. Kérelmének indokolásában előadta, hogy a kérelmében hivatkozott törvénysértések a Ve. 69. (3) és (4) bekezdéseiben foglalt szabályok megsértése miatt következtek be. Így a 68. számú szavazókörben a 69. (3) bekezdés a) és (4) bekezdés b) pontja, a 69. és 70. számú szavazókörben a 69. (4) bekezdés b) pontja sérült. A 69. számú szavazókörben továbbá azáltal, hogy az urnában lévő szavazólapok száma meghaladta a szavazóként megjelent választópolgárok számát, sérült a Ve. 3. a) és f) pontja, valamint a Ve. 72. (5) bekezdése. Kérelmében végül kifejtette, hogy a Ve. 73. (5) bekezdése alapján újraszámolás esetén van matematikai lehetőség a választás eredményének megváltoztatására, hiszen a HVB egyéni választókerületi eredményt megállapító határozata csupán 2 szavazat különbséggel állapította meg a győztes személyét. A kérelmezett a bírósághoz beterjesztette a felülvizsgálati kérelmet és az eljárás során keletkezett iratokat, majd a bíróság felhívására a Budapest XI. kerületi 11. számú egyéni képviselői választókerület a 68., 69. és 70. számú szavazóköreinek választási urnáit. A felülvizsgálati kérelem alapos. A bíróság a Ve. 84. (2) bekezdése alapján vizsgálta felül a kérelmezett 253/2010. (X.7.) FVB határozatát. A Ve. 69. (2) bekezdése értelmében a jelöltre szavazni a jelölt neve alatti, feletti vagy melletti körbe tollal írt két, egymást metsző vonallal lehet. A Ve. 69. (3) bekezdése értelmében érvénytelen az a szavazólap, amely a) nincs ellátva a hivatalos bélyegzőlenyomattal, b) a törvényben meghatározottnál több szavazatot tartalmaz. A Ve. 69. (4) bekezdése szerint érvénytelen az a szavazat, amelyet a) a (3) bekezdés szerint érvénytelen szavazólapon adtak le, b) nem a (2) bekezdés szerint adtak le, c) kiesett jelöltre adtak le. 3
4 A Ve. 3. a) és f) pontjai szerint a választási eljárás szabályainak alkalmazása során a választásban érintett résztvevőknek érvényre kell juttatniuk az alábbi alapelveket: a) a választás tisztaságának megóvása, a választási csalás megakadályozása, f) a választás eredményének gyors és hiteles megállapítása. A Ve. 72. (5) bekezdésének értelmében, ha a szavazatszámláló bizottság megállapítja, hogy az urnába olyan személy által leadott szavazólap került, aki az adott szavazókörben szavazati joggal nem rendelkezik, a jelöltekre leadott érvényes szavazatok közül - a jogosulatlanul szavazók száma szerint - jelöltenként egyet-egyet érvénytelennek nyilvánít. A Ve. 73. (1) bekezdése értelmében a szavazatszámláló bizottság a szavazatok megszámlálását követően megállapítja a választás szavazóköri eredményét. Ugyanezen jogszabályhely (2) bekezdése akként rendelkezik, hogy a szavazatszámláló bizottság szavazóköri eredményt megállapító döntése ellen csak a választási bizottságnak a választási eredményt megállapító döntése elleni fellebbezéssel együtt van helye. Ugyanezen jogszabályhely (4) bekezdése akként rendelkezik, hogy a választási bizottságnak a választás eredményét megállapító döntése ellen a) a szavazatszámláló bizottság szavazóköri eredményt megállapító döntésének törvénysértő voltára, vagy b) a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet fellebbezést benyújtani. Végül ugyanezen jogszabályhely (5) bekezdésének értelmében ha a (4) bekezdés a) pontja alapján benyújtott fellebbezés elbírálása csak a szavazatok újraszámlálása útján lehetséges, és van matematikai lehetőség a választás eredményének megváltozására, a fellebbezést elbíráló választási bizottság, illetőleg a bírósági felülvizsgálat iránti kérelmet elbíráló bíróság köteles a szavazatokat újraszámlálni. A szavazatok újraszámlálása esetén a fellebbezés, illetőleg a bírósági felülvizsgálat iránti kérelem elbírálására rendelkezésre álló határidő a kétszeresére nő, és a választási bizottság vagy a bíróság a választási irodák tagjainak közreműködését igénybe veheti. A bíróság megállapította, hogy a kérelmező a bírósági felülvizsgálat iránti kérelmében az általa hivatkozott törvénysértéseket a szükséges mértékben valószínűsítette, továbbá matematikai lehetőség volt a választás eredményének megváltozására, tekintve, hogy a Budapest XI. kerület 11. egyéni képviselői választókerületnek az egyéni választókerületi képviselő-választás eredményéről készült jegyzőkönyve értelmében a kérelmezőre leadott érvényes szavazatok és Sz.K.G.-ra leadott érvényes szavazatok között mindösszesen 2 szavazatkülönbség volt. A fentiekre tekintettel a bíróság arra a következtetésre jutott, hogy a kérelmező bírósági felülvizsgálat iránti kérelmének elbírálásához a Budapest XI. kerület 11. számú egyéni képviselői választókerületnek a bírósági felülvizsgálati kérelemmel érintett 68., 69. és 70. számú szavazóköreinek az egyéni választókerületi képviselő-választás során leadott szavazatainak újraszámlálása szükséges. 4
5 A bíróság az újraszámlálás során megállapította, hogy a 68. számú szavazókörben az egyéni választókerületi képviselőválasztáson E.É.T., a Jobbik Magyarországért Mozgalom jelöltje 35 érvényes szavazatot, a kérelmező, a Magyar Szocialista Párt jelöltje 150 érvényes szavazatot, K.G.V., a Lehet Más a Politika jelöltje 34 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 192 érvényes szavazatot kapott, az érvénytelen szavazólapok száma: 15. A bíróság az újraszámlálás során megállapította, hogy a 69. számú szavazókörben az egyéni választókerületi képviselőválasztáson E.É.T., a Jobbik Magyarországért Mozgalom jelöltje 21 érvényes szavazatot, a kérelmező, a Magyar Szocialista Párt jelöltje 115 érvényes szavazatot, K.G.V., a Lehet Más a Politika jelöltje 17 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 117 érvényes szavazatot kapott, az érvénytelen szavazólapok száma: 9. A bíróság az újraszámlálás során megállapította, hogy a 70. számú szavazókörben az egyéni választókerületi képviselőválasztáson E.É.T., a Jobbik Magyarországért Mozgalom jelöltje 23 érvényes szavazatot, a kérelmező, a Magyar Szocialista Párt jelöltje 191 érvényes szavazatot, K.G.V., a Lehet Más a Politika jelöltje 26 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje 177 érvényes szavazatot kapott, az érvénytelen szavazólapok száma: 14. A bíróság megállapította, hogy Sz.K.G.-ra, a Fidesz-Magyar Polgári Szövetség-Kereszténydemokrata Néppárt jelöltjére leadott, kötegelt érvényes szavazatok között egy darab K.G.V.-ra, a Lehet Más a Politika jelöltjére leadott érvényes szavazat volt fellelhető. A bíróság a fentiek alapján megállapította, hogy a 68. számú szavazókörben a Szavazatszámláló Bizottság által megállapítotthoz képest a kérelmezőnek, a Magyar Szocialista Párt jelöltjének eggyel több érvényes szavazata volt, a 69. számú szavazókörben a Szavazatszámláló Bizottság által megállapítotthoz képest mind a négy jelöltnek eggyel több érvényes szavazata volt, végül pedig a 70. számú szavazókörben a Szavazatszámláló Bizottság által megállapítotthoz képest K.G.V.-nak, a Lehet Más a Politika jelöltjének eggyel több, míg Sz.K.G.-nak, a Fidesz-Magyar Polgári Szövetség- Kereszténydemokrata Néppárt jelöltjének eggyel kevesebb érvényes szavazata volt. A bíróság rögzíti, hogy nem volt megállapítható a 69. számú szavazókörnél az, hogy eggyel több szavazólap került az urnába, mint a megjelent választópolgárok száma, mert a jegyzőkönyvben rögzített 13 érvénytelen szavazattal szemben csak 9 érvénytelen szavazat volt az urnában található. A bíróság a 68., 69. és 70. számú szavazókörökben az egyéni választókerületi képviselő-választáson leadott szavazatoknak az újraszámlálását és összesítését követően megállapította, hogy a HVB jelöltenként megállapított, vagyis összesített érvényes szavazataihoz képest E.É.T., a Jobbik Magyarországért Mozgalom jelöltje eggyel több, így összesen 217 érvényes szavazatot, a kérelmező, a Magyar Szocialista Párt jelöltje kettővel több, így összesen 1144 érvényes szavazatot, K.G.V., a Lehet Más a Politika jelöltje kettővel több, így összesen 228 érvényes szavazatot, míg Sz.K.G., a Fidesz-Magyar Polgári Szövetség-Kereszténydemokrata Néppárt jelöltje az összesített jegyzőkönyvben megállapítottal megegyező, vagyis 1144 szavazatot kapott. Fentiekre tekintettel megállapítható, hogy a kérelmezőre, a Magyar Szocialista Párt jelöltjére leadott érvényes szavazatok és Sz.K.G.-ra, a Fidesz-Magyar Polgári Szövetség-Kereszténydemokrata 5
6 Néppárt jelöltjére leadott érvényes szavazatok száma egyaránt 1144, vagyis a kérelmező és Sz.K.G. egyenlő számú szavazatot kapott. A bíróság által megállapított egyenlő szavazatszámra tekintettel a helyi önkormányzati képviselők és polgármesterek választásáról szóló évi L. törvény 20. (2) bekezdésére tekintettel időközi választást kell kitűzni. A bíróság megjegyzi, hogy a Ve. fent idézett 73. (5) bekezdésének értelmében már a kérelmezett szervnek el kellett volna végeznie a szóban forgó szavazatok újraszámlálását, figyelemmel arra, hogy a Ve-ben meghatározott feltételek már a választási eljárás során benyújtott fellebbezés elbírálásakor is fennálltak, mely esetben a Ve. mérlegelést nem engedően, kötelező módon írja elő a szavazatok újraszámlálását. A bíróság rögzíti, hogy a kérelmezett határozatának indokolása helytelenül tartalmazza a 69. és 70. szavazókörök esetében az érvénytelen szavazólapok számát, tekintve, hogy azok száma a 69. szavazókörben 13, míg a 70. szavazókörben 14 volt a becsatolt jegyzőkönyvekből megállapíthatóan. A fentiek alapján a bíróság megállapította, hogy a kérelmező bírósági felülvizsgálat iránti kérelme alapos, melyre tekintettel a bíróság a kérelmezett határozatát a Ve. 84. (7) bekezdésének b) pontja alapján, a rendelkező részben foglaltak szerint megváltoztatta. A bíróság tájékoztatja a kérelmezőt, hogy a bírósági felülvizsgálat iránti kérelmén lerótt 7.500,- Ft illeték visszatérítését az adóhatóságtól kérheti, az illetékekről szóló évi XCIII. törvény 80. (1) bekezdés i) pontja és a 81. (2) bekezdése alapján. A végzés elleni jogorvoslat lehetőségét a Ve 84. (10) bekezdése zárja ki. Budapest, év október hó 12. napján dr. Bögös Fruzsina s. k. a tanács elnöke dr. Horváth Zsuzsanna s. k. dr. Surányi József s. k. bíró bíró A kiadmány hiteléül: 6

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság